O segundo fa referenzia t‘o churamento d’os Establimentz por os (seis) churaus, Chustizia d’a ziuda, merino (alministrazion fiscal: pinyoras, rendas reyals), cuatro pahers (executibos, introduzius en u antis de 1212 por Pedro II), proombres y zien presonas „güenas“ de Chaca. O terzer rezenta a formazion d’o Consello de Ziento n’a reunion escaizita „n‘o fosal baxo l’ormo mayor“. O cuatreno ye l’abal posterior (en 1250) y solamen formal d’a instituzion y as suyas regles por o rai Chaime I. Iste ziento de presonas yeran eslexius seguntes un sistema de rotazion anual y feban un poder de representar todas as familias y rans sozials d’a ziuda.